google/wiki40b huggingface dataset:
Σαρ-ε Πολ (περιοχή)

Με το όνομα Σαρ-ε Πολ, ή Σαρ-ι Πουλ, είναι μία από τις 34 διοικητικές περιφέρειες (νομούς) του Αφγανιστάν.
Βρίσκεται στο κεντρικό βόρειο τμήμα της Χώρας. Η έκτασή της φθάνει, περίπου, τα 16.000 τ.χλμ, και ο πληθυσμός της, τους 470.000 κατοίκους. Περιλαμβάνει 7 επαρχίες. Επικρατούσα γλώσσα στη περιοχή είναι η περσική (φαρσί) και η ουζμπεκική.
Πρωτεύουσα του νομού είναι η ομώνυμη Σαρ-ε Πολ, της ομώνυμης επαρχίας.

Επαρχίες

Οι 7 υπαγόμενες επαρχίες στο νομό Σαρ-ε Πολ, κατ΄ αλφαβητική σειρά, είναι: η Γκοσφαντί, μετά τον διαχωρισμό της από την Σαγιάτ το 2006, η Κοχιστάνατ, η Μπαλχάμπ, η Σαγιάτ, η Σανχαράκ, η Σαρί Πολ, όπου και η ομώνυμη πρωτεύουσα του νομού, και η Σόζμα Κάλα.
Χριστόφορος Στράτος

Βιογραφικά στοιχεία

Γεννήθηκε στην Πάτρα τον Οκτώβριο του 1924 και ήταν γιος του βιομήχανου Σταμούλη Στράτου. Αδερφός του είναι ο Φαίδων Στράτος, επιχειρηματίας και πατέρας της εικαστικού Δανάης Στράτου. Σπούδασε νομικά στο Πανεπιστήμιο Αθηνών και στη συνέχεια ασχολήθηκε με την οικογενειακή επιχείρηση, την "Πειραϊκή - Πατραϊκή", αναλαμβάνοντας από το 1952 διευθυντής Δ΄, διοικητικών υπηρεσιών, και μέλος του Δ.Σ. και την περίοδο 1963 - 1974 αντιπρόεδρος του Δ.Σ.. Το 1961 άρχισε ν΄ αναμιγνύεται και με την πολιτική. Στις εκλογές του 1974 εξελέγη πρώτος βουλευτής Αιτωλίας και Ακαρνανίας με την Νέα Δημοκρατία και επανεξελέγη το 1977 και 1981. Κατά τη διάρκεια της πολιτικής του σταδιοδρομίας ανέλαβε διάφορα υπουργεία. Συγκεκριμένα στην υπηρεσιακή κυβέρνηση Δόβα διετέλεσε υπουργός εθνικής Παιδείας και θρησκευμάτων (1961), στην υπηρεσιακή κυβέρνηση Παρασκευόπουλου υπουργός συγκοινωνιών και εσωτερικών, στην κυβέρνηση Πιπινέλη υπουργός εθνικής παιδείας και θρησκευμάτων, στην κυβέρνηση Εθνικής Ενότητας υπουργός εσωτερικών, στις κυβερνήσεις Κωνσταντίνου Καραμανλή (1974 & 1977), υπουργός δημοσίων έργων και εσωτερικών, και στην κυβέρνηση Ράλλη, υπουργός εσωτερικών.
Επίσης διετέλεσε μέλος του Συμβουλίου Προγραμματισμού του υπουργείου Συντονισμού, του Γνωμοδοτικού Συμβουλίου Κοινωνικής Πολιτικής του υπουργείου Εργασίας, αντιπρόεδρος του Δ.Σ. του ΙΚΑ, πρόεδρος του ΕΛΚΕΠΑ κ.ά. φορέων. Επίσης υπήρξε ιδρυτής και πρόεδρος της Εταιρείας Ελληνικών Σπουδών και εκπροσώπησε την Ελλάδα σε πλείστες αντιπροσωπείες στο εξωτερικό μεταξύ των οποίων στις ετήσιες διασκέψεις του Διεθνούς Γραφείου Εργασίας του ΟΗΕ στη Γενεύη από το 1952 μέχρι και το 1955.
Κατά τη διάρκεια της δικτατορίας είχε συλληφθεί δύο φορές, στις 13 Δεκεμβρίου του 1967 για δηλώσεις που έκανε σε ξένους ανταποκριτές, και τον Μάιο του 1973 κατηγορούμενος ως χρηματοδότης στην ανταρσία του Ναυτικού, όπου και κρατήθηκε σε απομόνωση στις εγκαταστάσεις της ΕΣΑ, επί συνολικά 95 ημέρες.

Τιμήθηκε με μετάλλια Εξαίρετων Πράξεων και Εθνικής Αντίστασης για τη μεγάλη οικονομική του προσφορά στη κατοχή, στον επισιτισμό του λαού, από τον Βασιλέα Γεώργιο Β΄, με τον Ταξιάρχη του Φοίνικα από τον Βασιλέα Παύλο καθώς και με τον Ανώτατο Ταξιάρχη Ορθοδόξων Σταυροφόρων του Παναγίου Τάφου. 
Ήταν μόνιμος κάτοικος της Αθήνας διαμένοντας στην οδό Χαριλάου Τρικούπη και ομιλούσε επίσης αγγλικά, γαλλικά και γερμανικά. Ήταν παντρεμένος με την Σοφία Κατσάμπα (1931 - 2006), κόρη του βιομήχανου Χριστοφόρου Κατσάμπα, και είχε αποκτήσει τρία παιδιά: την Βαρβάρα Στράτου, σύζυγο Νίκου Βερνίκου, τον Κωνσταντίνο Στράτο και τον Αλέξανδρο Στράτο. Απεβίωσε στην Αθήνα τον Απρίλιο του 1982.
Την έδρα του στη Βουλή κατέλαβε ο Θωμάς Χούτας.
CAM4

Περιεχόμενο

Το CAM4 χρησιμοποιείται κυρίως από ερασιτέχνες, που τους αρέσει να εκπέμπουν μόνο για διασκέδαση ή για να κερδίζουν χρήματα μέσω των ζωντανών μεταδόσεων τους στην ιστοσελίδα.   Οι πελάτες του ιστότοπου μπορούν να αγοράσουν εικονικά νομίσματα, τα οποία μπορούν να χρησιμοποιηθούν για να δώσουν φιλοδώρημα στους καλλιτέχνες ή για να παρακολουθήσουν ιδιωτικές μεταδόσεις. Οι πελάτες μπορούν να χρησιμοποιούν ζωντανή συνομιλία κειμένου για να μιλήσουν μεταξύ τους ή σε κάθε δωμάτιο καλλιτέχνη. Οι καλλιτέχνες χρησιμοποιούν μια web camera και ένα μικρόφωνο για να μεταδίδουν ζωντανά βίντεο και ήχο στο δωμάτιο τους. 
Οι καλλιτέχνες του CAM4 μπορούν να διδαχθούν από τη Νίκκι Νάιτ, ένα πρώην webcam μοντέλο και την "κορυφαία εκπαιδεύτρια γυναικών webcam καλλιτεχνών της βιομηχανίας πορνό".  
Το 2016, το CAM4 ανακοίνωσε ζωντανές μεταδόσεις κάμερας VR. Ο ιστότοπος συνεργάζεται με την Έλα Ντάρλινγκ για τη διανομή καμερών εικονικής πραγματικότητας σε μοντέλα.

Βιομηχανική αναγνώριση

Το βραβείο XBIZ για το Live Cam Site της χρονιάς απονεμήθηκε στο CAM4 το 2015.  Το 2016, το CAM4.com κέρδισε ένα βραβείο Webcam  για την Καλύτερη Webcam Ευρωπαϊκή Ιστοσελίδα Ενηλίκων.   Επιπλέον, ένας συν-ιδρυτής του CAM4 εισήχθη στο Adult Webcam Awards Hall of Fame.
Γρηγόριος Ζαλύκης

Βιογραφικά στοιχεία

Πατέρας του ήταν ο Γεώργιος Ζαλύκης ή Τσαλίκης και τον αποκαλούσαν με τη συνηθισμένη κατάληξη και για τους Τούρκους και για τους Χριστιανούς Ζαλύκογλους ή Τσαλίκογλου (γιος του Ζαλύκη). Αφού σπούδασε στα σχολεία της πατρίδας του, πήγε στο Βουκουρέστι όπου τον προσέλκυσε η λαμπρή φήμη του δασκάλου Λάμπρου Φωτιάδη. Με τον μεγάλο εκείνο δάσκαλο τελειοποιήθηκε στην ελληνική και τη λατινική φιλολογία.
Το 1802 ο ηγεμόνας της Βλαχίας Σκαρλάτος Καλλιμάχης τον έστειλε στο Παρίσι για πολιτικές υποθέσεις. Εκεί εγκαταστάθηκε, έγινε γραμματέας του Ωγκύστ ντε Σουαζέλ Γκουφιέ, βοηθώντας τον στην έκδοση του κλασσικού περιηγητικού συγγράμματός του «Voyage pittoresque en Grèce». Ο Ζαλύκης συνέταξε δύο λεξικά, το ένα γαλλικό και το άλλο ελληνικό.
Ο Ζαλύκης ήταν ιδρυτής του Ελληνόγλωσσου Ξενοδοχείου, μυστικής οργάνωσης που ίδρυσε το 1809, με σημαντική δράση για τους Έλληνες.
Το 1816 έγινε ο πρώτος γραμματέας της Οθωμανικής πρεσβείας στο Παρίσι, θέση στην οποία παρέμεινε μέχρι το 1820. Τότε πήγε στο Βουκουρέστι. Με την έναρξη της επανάστασης πήγε στην Τρανσυλβανία και μετά μετέβη στην Βεσσαραβία όπου συνέγραψε το 1822 τον περί της Ελληνικής Επαναστάσεως Διάλογον.
Ύστερα πήγε στην Πετρούπολη όπου γνώρισε τον αυτοκράτορα Αλέξανδρο και πήρε από αυτόν σημαντική χρηματική βοήθεια. Επιστρέφοντας στο Παρίσι προσεβλήθηκε από εγκεφαλικό πυρετό και απεβίωσε στις 4 Οκτωβρίου 1827.
Ιάκωβος Παλαιολόγος

Βιογραφικά στοιχεία

Γεννήθηκε περί το 1520 στη Χίο από γονείς με Βυζαντινή καταγωγή από την οικογένεια των Παλαιολόγων.
Ήλθε στην Ιταλία για να εμπλουτίσει τις γνώσεις του και εκεί ασπάστηκε τις τότε επικρατούσες νέες θρησκευτικές ιδέες. Λόγω των πολιτικών διαταραχών που επικρατούσαν αποδήμησε στην Γερμανία με την ελπίδα ότι εκεί θα έβρισκε ελευθερία συνείδησης. Συνέχισε να περιπλανιέται για κάμποσα χρόνια, μέχρι που εγκαταστάθηκε στην Τρανσυλβανία, όπου το 1569 διαδέχτηκε τον Ιωάννη Σόμμερ στην θέση του εφόρου του γυμνασίου του Κλουζ-Ναπόκα. 
Εκείνη την εποχή άκμαζε η ηγετική φιγούρα των αντιτριαδικών, ο Σίμων Βουδναίος, ο οποίος ανέπτυξε τις αρχές του Λαιλίου Σοκίνου και θεωρούταν αρχηγός των ημιεβραϊζόντων της Λιθουανίας. Ο Παλαιολόγος έγινε θερμός οπαδός των ιδεών Βουδναίου, και εφάμιλλός του στην παιδεία και την ρητορική δεινότητα. Τόσο διατάραξε η διδασκαλία του Ιάκωβου την κοινή ησυχία, ώστε ο Σοκίνος, τον οποίο η νέα θρησκευτική κίνηση θεωρούσε αρχηγό της, αναγκάστηκε να αποκηρύξει τα διδασκόμενα. Αλλά και η εξουσία δεν άργησε να ενεργοποιηθεί, συλλαμβάνοντας τον Παλαιολόγο, ο οποίος οδηγήθηκε αιχμάλωτος στον Πάπα Γρηγόριο ΙΓ’ που προ πολλού ήδη είχε ζητήσει την σύλληψή του. 
Ο Παλαιολόγος οδηγήθηκε στην Ρώμη και παραδόθηκε στο ιεροδικείο. Δικάστηκε και καταδικάστηκε σε θάνατο δια πυρός ζωντανός. 
Ο Κιάππης λέει ότι πάνω στην πυρά ο Παλαιολόγος στις 22 Μαρτίου 1585 κήρυξε μετάνοια για τα συγγράμματα και την διδασκαλία του και ζήτησε προθεσμία για να σκεφτεί. Οι ιεροδικαστές πείστηκαν για το ειλικρινές των λόγων του και τον επανέφεραν στην φυλακή, όπου και συνέγραψε μερικά έργα γεμάτα ευλάβεια και σοφία. Η διήγηση αυτή του Κιάππη όμως δεν επαληθεύεται από άλλες πηγές.
Καλούγκα

Ιστορία

H Καλούγκα, που ιδρύθηκε στα μέσα του 14ου αιώνα ως συνοριακό φρούριο στα νοτιοδυτικά σύνορα του Μεγάλου Δουκάτου της Μόσχας, εμφανίστηκε για πρώτη φορά στο ιστορικό αρχείο στα χρονικά του 14ου αιώνα, ως Κολούγκα. Το όνομα προέρχεται από το παλιό ρωσικό Καλούγκα που σημαίνει "ακρωτήριο". Κατά την περίοδο των επιδρομών των Τατάρων ήταν το δυτικό άκρο της γραμμής άμυνας της όχθης του ποταμού Οκά. Η Μεγάλη Στάση στον ποταμό Ουγκρά πολέμησε μόνο προς τα δυτικά. Στον Μεσαίωνα, η Καλούγκα ήταν ένας μικρός οικισμός που ανήκε στους πρίγκιπες Βοριτίνσκι. Η προγονική κατοικία αυτών των πριγκιπών βρίσκεται νοτιοδυτικά της σύγχρονης πόλης.
Η Καλούγκα συνδέεται με τη Μόσχα με σιδηροδρομική γραμμή και με την αρχαία οδό, την οδό Καλούγκα. Αυτός ο δρόμος προσέφερε στον Ναπολέων Α΄ την αγαπημένη του διαδρομή διαφυγής από την παγίδα της Μόσχας το φθινόπωρο του 1812. Όμως ο στρατηγός Μιχαήλ Κουτούζοφ απωθούσε τις προόδους του Ναπολέοντα προς αυτήν την κατεύθυνση και ανάγκασε τον αποσπασμένο γαλλικό στρατό πάνω στον παλιό δρόμο Σμολένσκ, που προηγουμένως καταστράφηκε από τους Γάλλους κατά την εισβολή τους στη Ρωσία.
Σε πολλές περιπτώσεις κατά τη διάρκεια της Ρωσικής Αυτοκρατορίας η Καλούγκα ήταν η κατοικία των πολιτικών εκτοπισμένων και κρατουμένων, όπως ο τελευταίος Κριμαίας Χαν Σάχιν Γκιράι (1786), ο σουλτάνος Αριγκάζι-Αμπντουλ-Αζίζ (1828), η Γεωργιανή πριγκίπισσα Θέκλα (1834-1835) και ο ηγούμενος Αβάμ Ιμάμ Σαμιλ (1859-1868).
Η Kaluga καταλαμβάνεται για λίγο από τον Γερμανικό στρατό στη Επιχείρηση Μπαρμπαρόσα κατά τη διάρκεια της Μάχης της Μόσχας. Καταλαμβάνεται από τις 12 Οκτωβρίου 1941 έως τις 30 Δεκεμβρίου 1941.

Μεταφορικά Μέσα

Η πόλη εξυπηρετείται από το αεροδρόμιο Γκραπτσέβο. Από το 1899 υπάρχει σιδηροδρομική σύνδεση μεταξύ της Καλούγκα και της Μόσχας [21].
Τα μέσα μαζικής μεταφοράς αντιπροσωπεύονται από τα τρόλεϊ, τα λεωφορεία και τα μαρσρουτκας (δρομολόγια ταξί).
Γκρούπο Σπορτίβο Φιάμε Όρο

Ιστορία

Η «Φιάμε Όρο» ιδρύθηκε το 1954. Οι αθλητές του συλλόγου έχουν διακριθεί κατακτώντας μετάλλια σε Ολυμπιακούς Αγώνες.
Μοτάζ Μουσά

Πρωθυπουργός του Σουδάν

Διορίστηκε στη θέση του από τον πρόεδρο της χώρας, Ομάρ ελ-Μπεσίρ , σε αντικατάσταση του Μπακρί Χασάν Σαλέχ , μετά τη διάλυση της κυβέρνησης.  Η διάλυση της κυβέρνησης προκλήθηκε λόγω πρόσφατων ελλείψεων ψωμιού, καυσίμων και σκληρού νομίσματος.    Τον Φεβρουάριο του 2019, ο πρόεδρος Μπεσίρ απέλυσε την κυβέρνηση του Μουσά, έπειτα από διαμαρτυρίες κατά του καθεστώτος του.  Τον αντικατέστησε προσωρινά ο αντιπρόεδρος Μοχάμετ Ταχίρ Αγιάλα.
Δήμος Τσεσίνοβο-Ομπλέσοβο

Ιστορία

Το 2003 ο Δήμος Τσεσίνοβο ενσωματώθηκε στον Δήμο Ομπλέσοβο δημιουργώντας ένα νέο δήμο με την ονομασία Δήμος Τσεσίνοβο-Ομπλέσοβο.
Ένωση Εθνικών Ολυμπιακών Επιτροπών

Ιστορία

Δημιουργήθηκε έπειτα από την ιδρυτική γενική συνέλευση που πραγματοποιήθηκε στις 26 και 27 Ιουνίου του 1979 στο Σαν Χουάν του Πουέρτο Ρίκο, όπου συνήλθε για πρώτη φορά με την ονομασία «9η Γενική Συνέλευση των Εθνικών Ολυμπιακών Επιτροπών» (CNO) στην οποία προεδρεύων ήταν ο Μάριο Βάσκες Ράνα από το Μεξικό.
Η προηγούμενη «Γενική Συνέλευση των Εθνικών Ολυμπιακών Επιτροπών», πραγματοποιήθηκε στη Ρώμη στις 30 Σεπτεμβρίου, στις 1 και 2 Οκτωβρίου του 1965. Ιδρύθηκε αρχικά στο Παρίσι, ενώ από το Μάιο του 2010 η έδρα της ANOC βρίσκεται στη Λωζάνη.
Αντώνιος, αρχιδούκας της Αυστρίας

Βιογραφία

Ο Αντώνιος-Μαρία-Φραγκίσκος-Λεοπόλδος-Μπλάνκα-Κάρολος-Ιωσήφ-Ιγνάτιος-Ραφαήλ-Μιχαήλ-Μαργαρίτα-Νικήτας γεννήθηκε στη Βιέννη και ήταν ο τρίτος γιος του Λεοπόλδου-Σαλβαδόρ αρχιδούκα της Αυστρίας και της Μπλάνκας (Λευκής) των Βουρβόνων-Ισπανίας, κόρης του Κάρλο δούκα της Μαδρίτης.
Νυμφεύτηκε την Ιλεάνα, αδελφή του Καρόλου Β΄ της Ρουμανίας.
Κατά τον Β΄ Παγκόσμιο πόλεμο υπηρέτησε ως πιλότος της Γερμανικής Βέρμαχτ. Μετά το 1944 εγκαταστάθηκε στο κάστρο Μπραν της Ρουμανίας. Το 1944 έγινε πραξικόπημα στη Ρουμανία και η συμμαχία με τη Γερμανία τελείωσε, οπότε ο Αντώνιος κινδύνευσε, ως Γερμανός πολίτης, να διωχθεί από τη χώρα. Τελικά παρέμεινε και έφυγε το 1947, όταν ο Μιχαήλ της Ρουμανίας (γιος του Καρόλου Β΄) αναγκάστηκε να παραιτηθεί και να φύγει από τη Ρουμανία. Με την οικογένειά του πήγε στην Ελβετία για λίγο, μετά στην Αργεντινή και από το 1950 στις ΗΠΑ.
Διαζεύχθηκε το 1954 και η Ιλεάνα έγινε μοναχή. Ο Αντώνιος επέστρεψε στην Αυστρία, όπου έζησε στο Έμερμπερκ και στο Σανκτ Λόρεντς αμ Μόντσεε, στη βίλλα Μίνολα. Απεβίωσε το 1987 σε ηλικία 86 ετών και τάφηκε στο Μόντσεε.
Απεβίωσε το 1987 στο Ζάλτσμπουρκ, σε ηλικία 86 ετών.
Επιφάνης

Η θεολογία του

Από τα αποσπάσματα των έργων του πληροφορούμεθα πως αντιλαμβανόταν τον Ιησού σα φυσικό υιό της Μαρίας και του Ιωσήφ, δικαιότερο από τους υπόλλοιπους ανθρώπους και απελευθερωμένο από τους αγγέλους που δημιούργησαν τον κόσμο και τον καταδυνάστευαν.

Συγγράμματα

Φέρεται ως συντάκτης συγγραμμάτων από τα οποία μνημονεύεται μόνο το Περί Δικαιοσύνης, το οποίο διασώζεται αποσπασματικά από τον Κλήμεντα τον Αλεξανδρέα
Ιερώνυμος Βίριξ

Βιογραφία

Γεννήθηκε στην Αντβέρπη σε οικογένεια με παράδοση στην δημιουργία χαρακτικών, καθώς εκτός από τον πατέρα του ο οποίος ήταν ζωγράφος, τόσο ο ίδιος όσο και τα αδέρφια του οι Γιάν και Αντουάν ήταν όλοι αξιόλογοι χαράκτες, ενώ η κόρη του παντρεύτηκε τον Ζαν Μπαπτίστ Μπαρμπέ ο οποίος ήταν επίσης χαράκτης. Από πολύ μικρή ηλικία, 12 ετών, είχε ήδη αρχίσει να δημιουργεί αντίγραφα έργων του Ντύρερ. Το 1570 μαθήτευσε υπό τον εκδότη και τυπογράφο Κριστόφ Πλαντίν, το 1573 ήταν πλέον δάσκαλος χαρακτικής ο ίδιος, και το 1577 άρχισε να εργάζεται ανεξάρτητα δημιουργώντας παραστάσεις για διάφορους εκδότες. Του αποδίδονται περίπου 650 χαρακτικά τα οποία υπέγραφε ως HI.W ή HI.WF, και πολλά από αυτά είχαν θρησκευτική θεματολογία καθώς ο Βίριξ διατηρούσε στενή σχέση με το τάγμα των Ιησουιτών. Είχε επίσης την φήμη μέθυσου, καθώς και είχε φυλακιστεί για μερικούς μήνες για την δολοφονία μιας γυναίκας ενώ ο ίδιος βρισκόταν υπό μέθη.
Φούρνοι Αργολίδας

Το δημοτικό διαμέρισμα των Φούρνων

Στο δημοτικό διαμέρισμα των Φούρνων ανήκει και ο παραθεριστικός οικισμός της Παραλίας Φούρνων, ή αλλιώς Λάζες, ο οποίος στην απογραφή του 2001 είχε 9 κατοίκους και βρίσκεται σε απόσταση 2 χιλιομέτρων από τους Φούρνους. Δίπλα στις Λάζες βρίσκεται η παραλία Λαμπαγιαννά, ενώ ενδιάμεσα τους υπάρχει το εκκλησάκι του Άι Γιάννη. Στις Λάζες σώζονται επίσης τα ερείπια ενός αρχαίου πύργου. Πιστεύεται ότι η αρχαία πόλη του Μάσητα, πιθανόν βρισκόταν σ' αυτή την θέση.
Ίσθμιαν Λιγκ

Ιστορία

Ιδρύθηκε το 1905 από ερασιτεχνικούς συλλόγους στην περιοχή του Λονδίνου.
Κλιματολογία

Η Κλιματολογία είναι μια συνδυαστική επιστήμη της Μετεωρολογίας και της Γεωγραφίας με βασικό αντικείμενο έρευνας και μελέτης την μακρόχρονη σύνθεση του καιρού, δηλαδή το κλίμα, την διάκριση αυτού παράλληλα με την ερμηνεία των μεταβολών του και των εξ αυτών επιπτώσεων, καθώς και την εφαρμογή συναφών δεδομένων προς επίλυση ειδικών προβλημάτων. Η Κλιματολογία στη σύγχρονη ανάπτυξή της περιλαμβάνει και πτυχές της Βιοχημείας και Ωκεανογραφίας. Οι επιστήμονες του κλάδου αυτού καλούνται κλιματολόγοι.
Γιάννης Κανδήλας

Βιογραφία

Σπούδασε θέατρο στη Δραματική Σχολή του Δημήτρη Ροντήρη.  Την περίοδο της στρατιωτικής θητείας του παρουσίασε εκπομπές λόγου στην ΕΡΤ Καβάλας, τότε Στρατιωτικό Ραδιοφωνικό Σταθμό Καβάλας, σε συνεργασία με τις μετέπειτα ηθοποιούς Βούλα Αβραμίδου και Βέτα Προέδρου. 
Στον κινηματογράφο εμφανίστηκε για πρώτη φορά στην ταινία Η Δούκισσα της Πλακεντίας της Μαρίας Πλυτά το 1956, όπου ερμήνευσε το ρόλο του πρίγκιπα 'Οθωνα. Aπό τους πρώτους πρωταγωνιστικούς ρόλους που έχει ερμηνεύσει στο θέατρο ήταν ο ρόλος του Φον Δημητράκη στο ομώνυμο έργο του Δημήτρη Ψαθά, το 1958. 
Έπαιξε στο θέατρο, στο ραδιόφωνο και στον κινηματογράφο. Διασκεύασε βιβλία λογοτεχνίας για την τηλεόραση. Έγραψε σενάρια για τηλεοπτικά σήριαλ, για το ραδιόφωνο, για τον κινηματογράφο και θεατρικά έργα.
Αλέξανδρος Νιέφσκι (Ιστιοφόρο)

Το Αλέξανδρος Νιέφσκι ήταν ρωσικό πολεμικό ιστιοφόρο δίκροτο των 74 πυροβόλων τέταρτο στη γραμμή παραγωγής της υπό του ναυάρχου Χέυδεν μοίρας κατά τη ναυμαχία του Ναβαρίνου.
Κατά τη βαθμιαία εξασθένηση του ανέμου που μόλις μπορούσε να κινείται, με άλλα παραπλέοντα ρωσικά σκάφη, όταν βρέθηκε μεταξύ των πυροβολείων Πύλου και Σφακτηρίας στο στόμιο του Ναβαρίνου δέχθηκε διασταυρούμενα πυρά καθώς και πυκνό τυφεκισμό από τουρκικό πυρπολικό που προσπαθούσε να προσεγγίσει. Τόσο το "Αλέξανδρος Νιέφσκυ" όσο και τα λοιπά ρωσικά σκάφη συνέχισαν τη πλεύση τους προς το υποδειχθέν από τον ναύαρχο Κόδριγκτον σημείο αγκυροβολίας χωρίς να ανταποδώσουν ούτε μία βολή, παρόλο που δεχόντουσαν πλήθος σφαιρών.
Μόλις ο "Αλέξανδρος Νιέφσκυ" έφθασε στο σημείο αγκυροβολίας και βρίσκοντας εκεί αιγυπτιακή φρεγάτα άνοιξε σφοδρό πυρ εναντίον της και την ανάγκασε να υποστείλει τη σημαία της και να παραδοθεί.
Η Λάμψη (ταινία)

Πλοκή

O Τζακ Τόρανς (Τζακ Νίκολσον), ένας συγγραφέας τρόμου, χρειάζεται έμπνευση για το νέο του βιβλίο και ελπίζει πως με το να γίνει, ο νέος επιτηρητής ενός παλιού ξενοδοχείου στο Κολοράντο (Ξενοδοχείο ΘΕΑ)  θα του δώσει αρκετή έμπνευση για τη συγγραφή ενός καλού μυθιστορήματος τρόμου. Ο Τζακ Τόρανς υπήρξε καθηγητής φιλολογίας σε ένα προπαρασκευαστικό σχολείο. Μαζί του έρχονται η σύζυγός του Γουέντι (Σέλεϊ Ντιβάλ) και ο γιος του, Ντάνυ (Ντάνυ Λόυντ), οι οποίοι γνωρίζονται με τον σεφ του ξενοδοχείου, Ντικ Χάλοραν (Σκάτμαν Κρόθερς), πριν εκείνος αναχωρήσει. Ο Ντικ αντιλαμβάνεται τις τηλεπαθητικές ικανότητες του Ντάνι (η λεγόμενη "Λάμψη") και, έχοντας κι εκείνος τις ίδιες δυνάμεις, τον καθησυχάζει πως αν κάτι συμβεί, να τον ειδοποιήσει τηλεπαθητικά. Ωστόσο, το ξενοδοχείο φαίνεται πως είναι στοιχειωμένο από τα φαντάσματα των προηγούμενων επιτηρητών και τρομακτικές εικόνες παραβιάζουν το μυαλό του Ντάνι. Εν τω μεταξύ, ο Τζακ βρίσκεται στα πρόθυρα της τρέλας πριν τον καταλάβουν τα διαβολικά πνεύματα του ξενοδοχείου και προσπαθήσει να δολοφονήσει την οικογένειά του.

Υποδοχή

Αρχικά η ταινία έλαβε αρνητικές κριτικές, αφού μάλιστα προτάθηκε για τα βραβεία Χρυσά Βατόμουρα. Με τον καιρό έλαβε θετικές κριτικές, καθώς σήμερα θεωρείται από τις καλύτερες ταινίες όλων των εποχών καθώς και ένα από τα αριστουργήματα του Κιούμπρικ.

Βραβεία και υποψηφιότητες

Αμερικανικό Ινστιτούτο Κινηματογράφου
AFI 100 Χρόνια... 100 Πάθη– #29
AFI 100 Χρόνια... 100 Ήρωες και Κακοί: Τζακ Τόρανς – #25 Κακοποιός
Στάρε Μιέστο

Ιστορία

Η ύπαρξη της συνοικίας Στάρε Μιέστο χρονολογείται από τον 9ο αιώνα. Πηγές του 12ου αιώνα περιγράφουν πως κάθε Σάββατο γινόταν υπαίθρια αγορά, ενώ στον ίδιο χώρο πραγματοποιούνταν και στρατιωτικές συναθροίσεις. Οι έμποροι των κοντινότερων περιοχών πλούτισαν από την άνθηση του εμπορίου κι όταν έλαβαν προνόμια από το βασιλιά Βάτσλαβ Α', ιδρύθηκε η πόλη της Πράγας.
Πάουλ Κεμπφ

Βίος και επιστημονικό έργο

Το 1878 ολοκλήρωσε το διδακτορικό του στο Πανεπιστήμιο Χούμπολτ του Βερολίνου και την 1η Ιουλίου του ίδιου έτους έγινε βοηθός στο Ινστιτούτο Αστροφυσικής του Πότσδαμ.
Βοήθησε τον αστρονόμο Γκούσταβ Σπέρερ (Gustav Spörer) στην παρατήρηση της δραστηριότητας των ηλιακών κηλίδων. Το 1882 συμμετείχε σε ερευνητική αποστολή στη Χιλή με σκοπό την παρατήρηση της διαβάσεως της Αφροδίτης, ενώ αργότερα συμμετείχε σε δύο αποστολές στην Ρωσία (το 1887 και το 1914) για να παρατηρήσει ηλιακές εκλείψεις. Το 1886 προήχθη σε αστρονόμο και ξεκίνησε την συνεργασία του με τον φίλο και συνάδελφό του Γκούσταβ Μύλερ (Gustav Müller) με στόχο να μελετηθούν όλοι οι αστέρες του βορείου ημισφαιρίου με φαινόμενο μέγεθος λαμπρότερο του 8,5 και αναφέρονταν στον αστρονομικό κατάλογο Bonner Durchmusterung. Το έργο τους δημοσιεύτηκε στα 1894-1906, ενώ το 1907 παρουσιάστηκε το ολοκληρωμένο Potsdamer Photometrische Durchmusterung.
Το 1894 έγινε κύριος παρατηρητής στο Πότσδαμ και το 1914 γραμματέας της Astronomische Gesellschaft. Αργότερα έγινε και ταμίας, διατήρησε μάλιστα τις δύο θέσεις μέχρι τον θάνατό του. Η σύζυγός του, Helene Marie Emilie Kempf, ήταν μία από τις δύο πρώτες γυναίκες που έγιναν μέλη της Astronomische Gesellschaft το 1921.
Χαρά Αγνοείται

Υπόθεση

Το κεντρικό θέμα που πραγματεύεται η σειρά είναι η εξαφάνιση της 17χρονης Χαράς την ημέρα των γενεθλίων της μετά από μια νυχτερινή έξοδο σε φεστιβάλ της επαρχιακής πόλης που ζούσε μαζί με την οικογένειά της. Η αναζήτηση της αλήθειας και των γεγονότων που συνέβησαν το βράδυ της εξαφάνισης οδηγεί την αστυνομία στην ανάκριση διαφόρων υπόπτων που μπορεί να εμπλέκονται στην υπόθεση. Η οικογένεια συγκλονισμένη προσπαθεί να μάθει την αλήθεια ενώ η λύση της υπόθεσης σοκάρει την κοινή γνώμη καθώς αυτοί που έκαναν κακό στην ανήλικη Χαρά ήταν πρόσωπα υπεράνω υποψίας.
Ζούζα Πόλγκαρ

Βιογραφικά στοιχεία

Η Πόλγκαρ γεννήθηκε στις 19 Απριλίου 1969 ως Ζουζάννα Πόλγκαρ (ουγγρικά: Zsuzsanna Polgár) στη Βουδαπέστη της Ουγγαρίας και μεγάλωσε εκεί με την εβραϊκή οικογένειά της. Είναι η μεγαλύτερη από τις περίφημες «Αδελφές Πόλγκαρ» (Ζούζα, Σοφία και Τζούντιθ). Το 1994, η Πόλγκαρ παντρεύτηκε τον σύμβουλο πληροφορικής Γιάκομπ Σούτζμαν και μετακόμισε στη Νέα Υόρκη. Έκαναν μαζί δύο γιούς αλλά αργότερα χώρισαν. Τον Δεκέμβριο του 2006, παντρεύτηκε τον Πολ Τρουόνγκ που ήταν από καιρό διευθυντής των επιχειρήσεών της και φίλος της. Σήμερα ζει στα προάστια του Σεντ Λούις στο Μισσούρι.

Σκακιστική καριέρα

Τον Ιούλιο του 1984, σε ηλικία 15 ετών, μπήκε στη Λίστα Αξιολόγησης της FIDE και έγινε η κορυφαία σκακίστρια στον κόσμο, παρέμεινε στην πρώτη τριάδα για τα επόμενα 23 χρόνια και εξακολουθεί να κατατάσσεται στη λίστα. Ήταν επίσης η πρώτη γυναίκα στην ιστορία που έσπασε το φράγμα των δύο φύλων, όταν προκρίθηκε στο Παγκόσμιο Πρωτάθλημα Ανδρών το 1986. Το 1992 κέρδισε τα Παγκόσμια Πρωταθλήματα Μπλιτς και Ράπιντ. Ήταν παγκόσμια πρωταθλήτρια Γυναικών στο σκάκι από το 1996 έως το 1999 και η πρώτη γυναίκα που κέρδισε τίτλο γκρανμαίτρ από σκακιστικό τουρνουά. Τον Οκτώβριο του 2005 η Πόλγκαρ είχε βαθμολογία ΕΛΟ 2577, καθιστώντας την τη δεύτερη σε κατάταξη γυναίκα στον κόσμο μετά την αδελφή της Τζούντιθ Πόλγκαρ. Η Πόλγκαρ κέρδισε δέκα Ολυμπιακά μετάλλια (5 χρυσά, 4 ασημένια και 1 χάλκινο) και τέσσερα Παγκόσμια Πρωταθλήματα Γυναικών, ενώ δεν έχει παίξει σε επίσημο αγώνα από το 2006.
Το 1997, η Πόλγκαρ ίδρυσε το «Σκακιστικό Κέντρο Πόλγκαρ» στο Φόρεστ Χίλς της Νέας Υόρκης με σκοπό να εκπαιδεύσει τα παιδιά στο σκάκι, αλλά το κέντρο αυτό έκλεισε το 2009 όταν μετακόμισε στο Λάμποκ του Τέξας πιάνοντας εργασία στο Τεχνικό Πανεπιστήμιου του Τέξας. Το 2002 ίδρυσε το «Ίδρυμα Σούζαν Πόλγκαρ» που έκτοτε υπήρξε χορηγός πολλών τουρνουά σκακιού. Το 2007, η Πόλγκαρ ίδυσε στο Τέξας το «Σούζαν Πόλγκαρ Ινστιτούτου Σκακιστικής Αριστείας». Από τον Ιανουάριο του 2009, ήταν η αντιπρόεδρος της Σκακιστικής Επιτροπής Γυναικών για την Διεθνή Σκακιστική Ομοσπονδία.
Τατιάνα Στεφανίδου

Πρώτα Χρόνια

Γεννήθηκε στις 18 Απριλίου 1970 στην Αθήνα από τους Άννα και Μίμη Στεφανίδη, ενώ έχει κι έναν αδελφό, τον Δημήτρη. Αποφοίτησε από το Αρσάκειο και έπειτα ακολούθησε σπουδές χορού στο School of Arts του Αμβούργου. Επιστρέφοντας στην Ελλάδα, φοίτησε στο τμήμα δημοσιογραφίας του ANT1 MediaLab.

Καριέρα

Έχει συνεργαστεί με την ΕΡΤ και με την εφημερίδα Απογευματινή. Ο επόμενος χρόνος τη βρήκε στο κανάλι του Αμαρουσίου παρουσιάζοντας δελτία ειδήσεων δίπλα στον Τέρενς Κουΐκ και ως συμπαρουσιάστρια του Γιώργου Παπαδάκη στην πρωινή ενημερωτική εκπομπή του ΑΝΤ1 Καλημέρα Ελλάδα.
Alpha TV, Tempo TV και Alter Channel είναι οι επόμενοι τηλεοπτικοί σταθμοί στους οποίους παρουσίασε κουτσομπολίστικες εκπομπές όπως: Γυάλινος τοίχος, Φύλλο και φτερό, Με το γάντι και Αποκλειστικά. Έπειτα επέστρεψε στον ΑΝΤ1 και παρουσίασε για δύο χρόνια την εκπομπή Αποκάλυψη τώρα.  
Παρουσίασε την κοινωνική εκπομπή στον ΑΝΤ1 "Αξίζει να το δεις". Ο ΑΝΤ1 της ανέθεσε να παρουσιάσει το διαγωνισμό ομορφιάς Σταρ Ελλάς για τρεις συνεχόμενες χρονιές, το "Fame Story 3" και το "Big Mother" που αργότερα μετονομάστηκε σε Big Brother. Το συμβόλαιο της με τον τηλεοπτικό σταθμό έληξε το 2010. Τον Ιούνιο του 2010, το κανάλι του ANT1 αποφάσισε τη μη συνέχιση της εκπομπής Αξίζει να το δεις λόγω περικοπών στην απογευματινή ζώνη. 
Έχει παρουσιάσει τις εκπομπές "Αξίζει να το ζεις" και "Μίλα" στο Star Channel. Το καλοκαίρι του 2015 και μετά από 5 χρόνια στο Star Channel πήρε μεταγραφή στο Epsilon TV και παρουσίαζε την εκπομπή "Tatiana Live". 
Σήμερα, παρουσιάζει την εκπομπή "Μαζί σου" στον ΣΚΑΪ.

Διαγραφή

Τον Ιανουάριο του 2008 διαγράφηκε για 1,5 χρόνο από την ΕΣΗΕΑ, επειδή συμμετείχε σε διαφήμιση για αλυσίδα super market. Η οριστική διαγραφή της από τον οργανισμό για τον ίδιο λόγο έλαβε χώρα το Δεκέμβριο του 2010.

Προσωπική Ζωή

Από το 1995 μέχρι το 2002 υπήρξε παντρεμένη με τον επιχειρηματία Παναγιώτη Σταυρόπουλο. Το ζευγάρι χώρισε πολύ νωρίτερα αλλά άργησε να βγει το διαζύγιό τους.
Το 2003, παντρεύτηκε τον δημοσιογράφο Νίκο Ευαγγελάτο.